b'\n_START_ARTICLE_\nFritz Glatz\n_START_PARAGRAPH_\nFriedrich \xe2\x80\x9dFritz\xe2\x80\x9d Glatz (21. hein\xc3\xa4kuuta 1943 \xe2\x80\x93 14. hein\xc3\xa4kuuta 2002) oli it\xc3\xa4valtalainen moottoriurheilija. H\xc3\xa4n kilpaili my\xc3\xb6s taiteilijanimill\xc3\xa4 Pierre Chauvet ja Frederico Careca._NEWLINE_Glatz aloitti uransa vuonna 1980 kilpailemalla Saksan F3-sarjassa. Seuraavana vuonna h\xc3\xa4n kilpaili Euroopan F3-mestaruussarjassa ja Euroopan F2-luokassa. Vuonna 1985 Glatz kilpaili International Formula 3000 -sarjassa. Vuosina 1986 ja 1988 Glatz ajoi Formula 3000 -sarjassa. Vuonna 1989 Glatz ajoi Britannian F3000-luokassa._NEWLINE_Glatz menehtyi vuonna 2002 14. hein\xc3\xa4kuuta ajetussa EuroBOSS-sarjan kilpailussa, kun h\xc3\xa4nen ajamansa vuoden 1997 Footwork Arrowsin FA17 F1-auto suistui radalta kohtalokkain seurauksin. Glatzia ei kuitenkaan virallisesti lasketa F1-osakilpailussa menehtyneisiin kuljettajiin, vaikka h\xc3\xa4n menehtyi ajaessaan F1-autoa.'